

**Vodič za građane**

**UZ PRORAČUN OPĆINE VELIKA KOPANICA**

**ZA 2020.GODINU**

**I PROJEKCIJE PRORAČUNA ZA 2021. i 2022. GODINU**

Poštovane građanke i građani Općine Velika Kopanica,

predstavljamo Vam Vodič za građane uz Proračun Općine Velika Kopanica za 2020. godinu i projekcije proračuna za 2021. i 2022. godinu.

U Vodiču smo na pojednostavljen način prikazali na što se planiraju utrošiti proračunska sredstava naše Općine s ciljem ostvarivanja javnih potreba i prava svih stanovnika Općine.

Također, Vodič daje odgovore na opća pitanja kao što je Proračun i postupak donošenja Proračuna, najvažnije prihode i rashode planiranog Proračuna.

Proračun za 2020. godinu je planiran u iznosu od 27.777.750,00 kn. Daleko najviše proračunskog novca se planira potrošiti na izgradnju i održavanje komunalne infrastrukture (izgradnja ceste u ulici Gorjanici, rekonstrukcija šumskih puteva u šumske ceste, izgradnja i rekonstrukcija staza u svim naseljima Općine, izgradnja i rekonstrukcija javne rasvjete…), čime je planirano rješavanje nekih od gorućih problema u našoj Općine.

Kako nam je na prvom mjestu zadovoljavanje potreba naših građana, trudimo se što racionalnije planirati i trošiti proračunska sredstva. Iz tog razloga Vas sve pozivamo da nam se slobodno javite s Vašim potrebama i problemima, koja ćemo se potruditi rješavati u što kraćem vremenskom roku.

Općinski načelnik

Ivan Meteš, dipl.ing.preh.tehn.

**Što je Proračun općine?**

* Proračun je jedan od najvažnijih dokumenata

koji se donosi na razini jedinica lokalne samouprave (općine)

* Proračun je akt kojim se procjenjuju prihodi i

primici te utvrđuju rashodi i izdaci jedinice lokalne samouprave za proračunsku godinu, te sadrži i **projekciju** prihoda i primitaka te rashoda i izdataka za dvije godine unaprijed.

* Propis kojim su regulirana sva pitanja vezana uz

proračun je Zakon o proračunu („Narodne novine“ broj 87/08 i 136/12. i 15/15)

**Kako se donosi proračun?**

* Proračun donosi predstavničko tijelo jedinica

lokalne samouprave/općine (Općinsko Vijeće Općine Velika Kopanica)

* Proračun se prema Zakonu mora donijeti najkasnije do

konca tekuće godine za iduću godinu prema prijedlogu kojega utvrđuje načelnik i dostavlja predstavničkom tijelu do

15. studenog tekuće godine

* Ako se proračun ne donese u roku:
	1. Privremeno financiranje
	2. Raspuštanje Općinskog vijeća
	3. Prijevremeni izbori za Općinsko vijeće

**Sadržaj Proračuna**

* **OPĆI DIO** Račun prihoda i rashoda i Račun

financiranja

* **POSEBNI DIO** sastoji se od plana rashoda i izdataka

iskazanih po Razdjelimana razini programa i aktivnosti

* **PLAN RAZVOJNIH PROGRAMA**

prikaz proračuna kroz ciljeve s rezultatima

**RASHODI PRORAČUNA PO EKONOMSKOJ KLASIFIKACIJI**

**1) Rashodi poslovanja**

**a) Rashodi za zaposlene** (plaće djelatnika Općine, naknade, doprinosi na plaće),

**b) Materijalni rashodi** (naknade troškova zaposlenicima, uredski materijal, energija, telefon, pošta, intelektualne usluge, reprezentacija, naknade vijećnicima, održavanje komunalne infrastrukture...),

**c) Financijski rashodi** (kamate na kredite,bankarske usluge)

**d) Subvencije**

**e) Pomoći** (tekuće i kapitalne pomoći)

**f) Naknade građanima i kućanstvima** (troškovi koji se odnose na isplate u okviru Programa socijale skrbi, Odluke Općinskog vijeća i načelnika )

**g) Ostali rashodi**

donacije (naknade za rad udruga u kulturi,sportu, socijali, financiranju političkih stranaka i sl. temeljem Javnih natječaja),

**2) Rashodi za nabavu nefinancijske imovine**

**a)** Kupnja zemljišta

**b)** Kupnja ili gradnja građevinskih objekata (poslovni objekti,komunalni objekti)

**c)** Kupnja prijevoznih sredstava, knjiga i umjetničkih djela,uredske oprema inamještaja)

**3) Izdaci za financijsku imovinu i otplate zajmova**

**a)** Otplatne rate kredita (kratkoročni i dugoročni)

Važno je znati

* Jedno od najvažnijih načela proračuna je da isti

mora biti **uravnotežen** , što znači daukupna **visina planiranih prihoda mora biti istovjetna ukupnoj visini planiranih rashoda**

* određeni rashodi mogu se financirati isključivo iz

određenih prihoda – namjenski prihodi

Važno je znati

**PRIHODI PRORAČUNA**

* prihodi od prodaje imovine - isključivo za kapitalna ulaganja - investicije,
* komunalni prihodi -isključivo za komunalne programe, Komunalni doprinos - gradnja objekata i uređaja komunalne infrastrukture
* Komunalna naknada - održavanje objekata i uređajakomunalne infrastrukture
* Spomenička renta -zaštita i očuvanje kulturnih dobara(parkovi, obnove fasada i krovova i sl)
* nenamjenski prihodi (porezi, ostali prihodi) mogućeje financirati sve vrste rashoda, a u Općini Velika Kopanica uglavnom se troše za:

 - javne potrebe

 - materijalne rashode općine, rashode za zaposlene

 - pokriće nedostatka komunalnih prihoda u održavanju komunalne infrastrukture (Program održavanja komunalne infrastrukture viši je od prihoda koji se naplate za tu

namjenu)

|  |  |  |  |  |
| --- | --- | --- | --- | --- |
| Konto | Naziv | Plan za 2020 | Projekcija za 2021. | Projekcija za 2022. |
| 61 | Prihod od poreza | 8.089.000,00 | 6.500.000,00 | 6.500.000,00 |
| 63 | Pomoći | 17.599.750,00 | 1.274.400,00 | 445.000,00 |
| 64 | Prihodi od imovine | 1.518.500,00 | 800.000,00 | 800.000,00 |
| 65 | Prihodi po posebnim propisima | 547.500,00 | 500.000,00 | 500.000,00 |
| 71 | Prihodi od prodaje neproizvedene imovine | 23.000,00 | 10.000,00 | 10.000,00 |
| Ukupno: |   | 27.777.750,00 | 9.084.400,00 | 8.255.500,00 |
| 92 | Višak / manjak prihoda | 2.106.500,00 | 0,00 | 0,00 |

Važno je znati

**RASHODI PRORAČUNA**

**Zadani rashodi (zakonske obveze JLS)**

* Predškolski odgoj,
* Osnovno školsko obrazovanje
* Dodatni programi i predškolskom odgoju i osnovnoškolskomobrazovanju
* Srednjoškolsko i visoko obrazovanje (stipendije, prijevoz i sl)
* Održavanje objekata i uređaja komunalne infrastrukture
* Gradnja objekata i uređaja komunalne infrastrukture
* Protupožarna zaštita
* Izrada prostornih planova
* Plaće i materijalni rashodi stručnih tijela JLS
* Manifestacije, redovan rad udruga u kulturi
* Sport
* Kultura
* Socijalni programi i zdravstvena zaštita
* Tehnička kultura
* Srednjoškolsko i visoko obrazovanje (stipendije, prijevoz i sl)

|  |  |  |  |  |
| --- | --- | --- | --- | --- |
| Konto | Naziv | Plan za 2020.. | Projekcija za 2021. | Projekcija za 2022. |
| 31 | Rashodi za zaposlene | 2.436.000,00 | 1.759.400,00 | 1.063.000,00 |
| 32 | Materijalni rashodi | 3.073.150,00 | 2.670.000,00 | 2.907.500,00 |
| 34 | Financijski rashodi | 84.500,00 | 65.000,00 | 65.000,00 |
| 35 | Subvencije | 0,00 | 0,00 | 0,00 |
| 36 | Pomoći | 100,000,00 | 10.000,00 | 10.000,00 |
| 37 | Naknade građanima i kućanstvima | 564.000,00. | 360.000,00 | 990.000,00 |
| 38 | Ostali rashodi | 1.070.500,00 | 789.500,00 | 789.500,00 |
| 41 | Rashodi za nabavu nefinancijske imovine | 300.000,00 | 0,00 | 0,00 |
| 42 | Rashodi za nabavu proizvedene dugotrajne imovine | 17.406.100,00 | 3.430.500,00 | 2.430.500,00 |
| 45 | Rashodi za dodatna ulaganja na nefinancijskoj imovini | 4.850.000,00 | 0,00 | 0,00 |
| Ukupno: |   | 29.884.250,00 | 9.084.400,00 | 8.255.500,00 |

**Može li se proračun mijenjati?**

- Proračun se, sukladno Zakonu, može mijenjati tijekom proračunske godine na način koji se zove **„rebalans“.** Procedura izmjena i /ili dopuna Proračuna istovjetna je proceduri njegova donošenja:

„Rebalans” predlaže načelnik, a donosi ga Općinsko vijeće.

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja,povećaju rashodi i/ili izdaci odnosno smanje prihodi i/ili primici, načelnik može na prijedlog Upravnog odjela/ Jedinstvenog upravnog odjela nadležnog za financije obustaviti izvršavanje pojedinih rashoda i/ili izdataka

- Privremene mjere mogu trajati najviše 45 dana.

**Kako se Općina može zaduživati?**

Općina se može dugoročno zaduživati

- **Isključivo za kapitalne investicije**

- **Investicija planirana u Proračunu**

- **Prethodna suglasnost Općinskog vijeća**

- **Suglasnost Vlade RH**

- **Ukupan opseg zaduženja** (godišnja obveza anuiteta po zaduženjuOpćine kao i anuiteta po danim jamstvima i suglasnostima(trgovačkim društvima i ustanovama Općine) **ne smije prelaziti 20% prihoda proračuna** (bez prihoda od domaćih i stranih pomoći, donacija, sufinanciranja građana )

Općina se može kratkoročno zaduživati

- Bez posebnih suglasnosti

- Pokriće nelikvidnosti

- Unutar jedne godine

**Smjernice i obrazloženje uz proračun za 2020. godinu**

Proračun Općine Velika Kopanica za 2020.g., napravljen je i usklađen sa svim zakonskim obvezama, potrebnim pravilnicima i propisima, te prijedlogom novog nacrta Zakona o financiranju jedinica lokalne i područne (regionalne) samouprave, a u okvirima realne situacije na području Brodsko posavske županije i Republike Hrvatske.

Donošenjem plana Proračuna za 2020.g., pokušat će se uskladiti izvršavanje već zadanih i preuzetih obveza, ali isto tako i iskoristiti nove dane mogućnosti u tijeku 2020.g.

Prihodi i rashodi, planirani su na bazi ostvarenja proračuna 2019.g., što je samo po sebi dalo dobru bazu za planiranje ukupnog proračuna.

Svi kapitalni rashodi planirani u 2020.g. (posebice izgradnja komunalne infrastrukture koja se sufinancira kroz kapitalne pomoći), planirani su sukladno dokumentaciji koja je napravljena u prethodnim godinama, a bitna je za sam početak investicije za koju se općina kandidira preko Državnog proračuna, te ostalih fondova RH i EU.

**CILJEVI**

Osnovni cilj proračunskoga planiranja za proračun za 2020. godinu je osiguranje stabilnosti Proračuna, te razvoj kroz kapitalne investicije i kroz aktivnosti koje provodi civilni sektor.

**Pozitivni pokazatelji:**

* Povećanje prihoda
* završetak započetih kapitalnih ulaganja, te otvaranje radova na novim kapitalnim ulaganjima

**Negativni pokazatelji:**

* nezaposlenost, te odlazak radno aktivnog stanovništva na rad izvan zemlje (EU)
* Niski primanja zaposlenih osoba
* Teško predvidiv učinak punjenja prihodovne strane iz kapitalnih pomoći temeljem prijenosa EU sredstava zbog sporije dinamike objavljivanja natječaja, te donošenja odluka o financiranju kandidiranih projekta.